Det var midt om natten, da Karen Henriksen blev vækket af telefonen. Beskeden havde hun frygtet i de dage, der var gået, siden hun sidst havde hørt fra sin storebror. De to var tætte som tvillinger, så kontakten var hyppig på Facebook, selv om han befandt sig i Thailand. Og da korrespondancen pludselig stoppede, blev hun nervøs.

»Åh nej, sagde jeg bare. Han var druknet, fik jeg at vide. Så startede tankerne«.

Det er to år siden, hun fik det ubehagelige opkald, men Karen Henriksen husker tydeligt, hvad der gik gennem hendes hoved resten af natten og langt tid efter. Særligt én tanke kunne hun ikke slippe.